National Symboler vu Lëtzebuerg

D'national Symboler vu Lëtzebuerg sinn de Fändel, de PavillonDe Pavillon ass am Gesetz ernimmt, steet awer net an der Broschür vum SIP, de Wopen, d'Nationalhymn, den Nationalfeierdag an d'Hymn vun de Groussherzoge vu Lëtzebuerg.

 Fändel 
miniatur|150x150px|De Fändel vu Lëtzebuerg
Den haitege Lëtzebuerger Fändel besteet aus dräi horizontale Sträifen an de Faarwen (vun uewen no ënnen) rout, wäiss a blo. E gläicht dem hollännesche Fändel, huet awer en anert Gréissteverhältnis an dat Blot ass beim hollännesche Fändel méi däischter.

Déi meescht modern blo-wäiss-rout Fändele gi méi oder manner direkt op d'Trikolor vun der Éischter franséischer Republik zeréck. Och de ganz alen hollännesche Fändel krut d'Faarwe rout, wäiss a blo eréischt 1795, ënner franséischem Afloss, duerch d'Batavesch Republik.

 Wopen 
miniatur|150x150px|De Wopen um Gelänner vum Palais
De Wope vum Groussherzogtum Lëtzebuerg gëtt et an dräi Gréissten (kleng, mëttelgrouss a grouss) an e besteet am Fong aus zéng sëlweren a bloe Sträife mat engem roude Léiw mat gesplécktem, diagonal gekräiztem Schwanz, mat gëllene Krallen, Zong a Kroun.

Den Urspronk vum Nationalwope geet bis an d'Mëttelalter zeréck.

 Pavillon maritime 
miniatur|150x150px|De Lëtzebuerger Pavillon
Well de Fändel vu Lëtzebuerg an dee vun Holland sech ze vill geglach hunn a verwiesselt konnte ginn, ass mam Gesetz vum 23. Juni 1972 de Lëtzebuerger Pavillon fir d'Waasser- an de Loftgefierer op der Basis vum Wopen, dem Roude Léiw, agefouert ginn.

 Nationalhymn 
miniatur|150x150px|Partitur vun Ons Heemecht
D'Lëtzebuerger Nationalhymn besteet aus der éischter an der véierter Stroph vum Lidd „Ons Heemecht“ aus dem Joer 1859. D'Melodie ass vum Jean-Antoine Zinnen (1827-1898) an d'Wierder vum Michel Lentz (1820-1893). Si gouf 1864 op engem Museksfest zu Ettelbréck uropgeféiert

 Nationalfeierdag 
miniatur|150x150px|E Peloton vun der Arméi bei der Truppeparad
Zënter dem 23. Dezember 1961 sinn d'„ëffentlech Feierlechkeete fir dem Grand-Duc säi Gebuertsdag“ op den 23. Juni festgeluecht; den Ausdrock „Nationalfeierdag“ gëtt et an de legalen Texter net. Déi offizielle Feierlechkeete sinn den Dag selwer, iwwerdeems Volleksfester uechter d'Land schonn den Owend virdrun (22. Juni) organiséiert ginn.

 Hymn vun der Groussherzogen 
De Wilhelmus ass d'Hymn vun de Groussherzoge vu Lëtzebuerg vun där déi eelst schrëftlech Spueren op d'Joer 1574 zeréckginn. De Wilhelmus gëtt gespillt, wa bei enger Zeremonie e Member vum groussherzoglechen Haus ukënnt oder fortgeet.

 Um Spaweck 
 Loi du 23 juin 1972 sur les emblèmes nationaux, Legilux.lu, gekuckt de 17.06.2025 
 Tout savoir sur le Grand-Duché de Luxembourg, Broschür vum Service information et presse du gouvernement, 03.2015, S. 12-13, gekuckt de 17.06.2025